**ה****ודעה לציבור על אישור הסכם פשרה בהתאם לסעיף 25(א)(4) לחוק תובענות ייצוגיות, התשס"ו-2006 (להלן: "חוק תובענות ייצוגיות")**

בפסק דינו מיום 19.3.25 אישר בית המשפט המחוזי בתל אביב הסכם פשרה בין גברת דוריס יוכבד בן משה ("**התובעת**") לבין פמה קרדיט בע"מ ("**הנתבעת**"), במסגרת ת"צ 29127-12-16 ("**פסק הדין**"). עניינה של התובענה בהלוואות מימון לרכישת כלי רכב שהעניקה הנתבעת ואשר בהן חייבה את לקוחותיה בעמלות מסוג "**דמי גבייה**"; "**עמלת פתיחת תיק**"; "**דמי טיפול ברישום פוליסת ביטוח שנתיים**"; "**עמלת שחרור משעבוד**" (להלן יחד: **"התשלומים"** או **"העמלות"**).

ההליך הסתיים בהסכם פשרה מבלי שהצדדים הודו זה בטענותיו של זה ולהלן עיקרי הסכם הפשרה:

# הגדרות: "**חברי הקבוצה**": "כל מי שנטל או פרע הלוואה מהנתבעת בתקופה שתחילתה בתחילת פעילות הנתבעת בחודש אוגוסט 2014 ועד למועד אישור התובענה כייצוגית ביום 29.7.18, אשר נשא בתשלומי אחת או יותר מהעמלות הבאות: עמלת הקמה, דמי גביה, דמי טיפול בפוליסת ביטוח ועמלת שחרור משעבוד";"**תת הקבוצה הראשונה**": **"**כל מי שנטל או פרע הלוואה מהנתבעת בתקופה שבה לא כללו חוזי ההלוואה של הנתבעת סעיף המפרט את "שיעור העלות הממשית של האשראי" - קרי מתחילת פעילותה של הנתבעת בחודש אוגוסט 2014 ועד ליום 20.12.15, אשר נשא בתשלומי אחת או יותר מהעמלות הבאות: עמלת הקמה, דמי גביה, דמי טיפול בפוליסת ביטוח ועמלת שחרור משעבוד";"**תת הקבוצה השנייה**":"כל מי שנטל או פרע הלוואה מהנתבעת בתקופה שהחל מיום 21.12.15, שבו נכלל בחוזי ההלוואה סעיף המפרט את "שיעור העלות הממשית של האשראי", ועד למועד אישור התובענה כייצוגית ביום 29.7.18, אשר נשא בתשלומי אחת או יותר מהעמלות הבאות: עמלת הקמה, דמי גביה, דמי טיפול בפוליסת ביטוח ועמלת שחרור משעבוד"; **"המועד הקובע**": 30 ימים לאחר אישור ההסכם על ידי בית המשפט ומתן תוקף של פסק דין חלוט להסכם.

# הנתבעת תפצה את חברי הקבוצה המיוצגת באופן הבא:

* 1. הנתבעת תשיב לחברי תת הקבוצה הראשונה סכום של 2,857,473 ש"ח, אשר יושב בערכו הנומינאלי ואשר יחולק לחברי תת הקבוצה הראשונה פרו-ראטה, באופן יחסי בהתאם לסכומי העמלות אותם שילמו חברי תת הקבוצה הראשונה. סכום ההשבה חושב תוך הפחתה של 500 ש"ח בגין כל הלוואה בהתאם לפסיקת בתי המשפט במקרים דומים, והופחת מתוכו לצרכי פשרה סך של 30%.
	2. הנתבעת תשיב לחברי תת הקבוצה השנייה סכום של 4,854,491 ש"ח, אשר יושב בערכו הנומינאלי ואשר יחולק לחברי תת הקבוצה השנייה פרו-ראטה, באופן יחסי בהתאם לסכומי העמלות אותם שילמו חברי תת הקבוצה השנייה. סכום ההשבה חושב בהתאם להפרש שבין שיעור העלות הממשית של האשראי בשיטת ה- IRR, לבין שיעור העלות הממשית של האשראי שהוצג בהסכם ההלוואה של חברי הקבוצה, כאשר מתוך הפרש זה הופחת לצרכי פשרה סך של 30%.

# התשלום יבוצע תוך 90 ימים מהמועד הקובע באמצעות העברה בנקאית ולמי שההעברה הבנקאית אליו תיכשל, תשלח אליו הודעה בה יתבקש להודיע מהם פרטיו האישיים, שם ותעודת זהות וכן את פרטי חשבון הבנק העדכניים שלו, וזאת תוך 14 ימים. תוך 30 ימים מהמועד האמור תבצע הנתבעת העברה בנקאית לפי הפרטים העדכניים. בתוך 180 יום מהמועד הקובע תעביר הנתבעת לקרן לניהול ולחלוקת כספים הנפסקים כסעד את ההפרש בין סכום הפשרה לבין הסכומים שהוחזרו לחברי הקבוצה (ככל שיהיה הפרש).

# בנוסף על הפיצוי כאמור, הנתבעת תישא בגמול לתובעת בסכום כולל של 230,000 ₪ בצירוף מע"מ. בנוסף, לב"כ התובעת, ישולם שכ"ט בסכום של 1,312,393 ₪ בתוספת מע"מ, הכל בתנאים ובמועדים שנקבעו בפסק הדין.

# אישור הסכם הפשרה על ידי בית המשפט מהווה מעשה בית דין ביחס לתובעת ולכל חברי הקבוצה, ביחס לכל טענה, דרישה, זכות או עילה המופיעה בתובענה.

# האמור לעיל מהווה תמצית בלבד של פסק הדין. הנוסח המלא של פסק הדין הוא המחייב. בכל מקרה של סתירה בין הוראות פסק הדין לבין האמור במודעה זו, יקבעו הוראות פסק הדין.

# הסכם הפשרה עומד לעיון קבוצת התובעים בפנקס התובענות הייצוגיות וכן אצל ב"כ הצדדים בתיאום מראש: פרטי התקשרות ב"כ התובעת: עו"ד בן ציון רזניק (טל: 03-5513013; פקס: 03-6776272; דוא"ל: b\_reznik@netvision.net.il). פרטי התקשרות ב"כ הנתבעת: עוה"ד דורון טאובמן ויאנה לורייה, ממשרד כספי ושות' (טל': 03-7961000; פקס: 03-7961001; דוא"ל: (Dt@caspilaw.com.

# תוכן מודעה זו אושר על ידי בית המשפט המחוזי בתל אביב (כבוד השופטת עידית ברקוביץ) והמודעה מתפרסמת בהתאם להחלטתה.